open-index/open-wikipedia-markdown huggingface dataset:
פטריארך מוסקבה ורוס כולה

**פטריארך מוסקבה ורוס כולה** (רשמית: "הפטריארך הקדוש של מוסקבה ורוס כולה"; בסלבית כנסייתית עתיקה: **Свѧтѣ́йшїй патрїа́рхъ моско́вскїй и҆ всеѧ̀ рꙋсѝ**) היא תוארו של הפרימוס של הכנסייה הרוסית האורתודוקסית. בשנים שונות נעשה שימוש בווריאציות שונות של תואר התפקיד כמו: "הפטריארך של מוסקבה ורוס כולה", "הפטריארך של מוסקבה ורוסיה כולה", "הפטריארך של מוסקבה וכל רוסיה הגדולה, הקטנה והלבנה", ועוד הצורה המודרנית, "הפטריארך של מוסקבה ורוס כולה", שימשה היסטוריונים עתיקים ומודרניים על מנת לתאר את כלל נושאי התואר אך התואר הפך לרשמי רק מאז המטרופוליטן סרגיוס (סטארוגורודסקי) בשנת 1943.

הפטריארך הוא הבישוף השליט של כנסיית מוסקבה, החולשת על העיר מוסקבה. הפטריארך של מוסקבה ורוס כולה, פועל בהתאם לחוקי הכנסייה הרוסית האורתודוקסית ואחראי לניהול ענייני הכנסייה האורתודוקסית ברוסיה.

הפטריארכיה הוקמה במוסקבה בשנת 1589 כשאיוב הפך לפטריארך הראשון. היא בוטלה בשנת 1721 על ידי פיוטר הגדול (שייסד במקומה את הסינוד הקדוש) ושוחזרה ב-1917.

## רשימת ראשי הכנסייה
* איוב (יוהאן) (23 בינואר 1589 - יוני 1605)
* איגנטיוס (24 ביוני 1605 - 18 במאי 1606)
* הפטריארך הרמוגן (3 ביוני 1606 - 17 בפברואר 1612)
* פילארט (פיודור ניקיטיץ' רומנוב) - (24 ביוני 1619 - 1 באוקטובר 1633)
* יוהאסף הראשון (6 בפברואר 1634 - 28 בנובמבר 1640)
* יוסף (27 במאי 1642 - 15 באפריל 1652)
* ניקון (25 ביולי 1652 - 12 בדצמבר 1666)
* יוהאסף השני (10 בפברואר 1667 - 17 בפברואר 1672)
* פיטירים (7 ביולי 1672 - 13 באפריל 1673)
* יואכים (26 ביולי 1674 - 17 במרץ 1690)
* אדריאן (24 באוגוסט 1690 - 16 באוקטובר 1700)
עם עליית פיוטר הגדול לשלטון הוא ביטל את הכנסייה האורתודוקסית הראשונה ובמקומה הקים את הסינוד הקדוש כגוף ממלכתי האחראי על שירותי הכנסייה. הכנסייה האורתודוקסית חודשה באוגוסט 1917, על ידי המועצה המקומית של הכנסייה.
* טיכון (1917 - 7 באפריל 1925)
* סרגיי הראשון (8 בספטמבר 1943 - 15 במאי 1944)
* אלכסיי הראשון (4 בפברואר 1945 - 17 באפריל 1970)
* פימן הראשון (2 ביוני 1971 - 3 במאי 1990)
* אלכסיי השני (10 ביוני 1990 - 5 בדצמבר 2008)
* קיריל הראשון (מ-1 בפברואר 2009)

## קישורים חיצוניים

* 

## הערות שוליים

*
רכס הנדלר

**רכס הנדלר **או **מתלול הנדלר** (באנגלית: **Handler Ridge**) הוא רכס הרים נישא מעל סביבתו, שאורכו 10 קילומטרים, והוא מפריד בין קרחון קרול לבין קרחון טרפלגר בהרי ויקטורי, בארץ ויקטוריה שבאנטארקטיקה.

גובהו של הרכס 1,699 מטרים מעל פני הים.

## היסטוריה

הרכס מופה על ידי הסקר הגאולוגי של ארצות הברית בהתבסס על סקרים ועל תצלומי אוויר שבוצעו על ידי צי ארצות הברית בין השנים 1960–1964.

שמו של הרכס ניתן לו על ידי הוועדה המייעצת לשמות אנטארקטיים בשנת 1969. הרכס נקרא על שם דוקטור פיליפ הנדלר, באותה עת יו"ר מועצת המדע הלאומית של ארצות הברית ונשיא האקדמיה הלאומית למדעים של ארצות הברית.

## לקריאה נוספת

• Edmund Stump, **[https://books.google.co.il/books?id=tS-GueGKj68C&pg=PA66&lpg=PA66&dq=%22Handler+Ridge%22&source=bl&ots=5cDubBd1HF&sig=vJ0BLSr4YInmb9n5RUe5vLb2NmI&hl=en&sa=X&ved=0ahUKEwim0vDuh67aAhVPKVAKHffNDTgQ6AEIODAF#v=onepage&q=%22Handler%20Ridge%22&f=false The Ross Orogen of the Transantarctic Mountains]**, P 66

## קישורים חיצוניים

* רכס הנדלר באתר הסקר הגאולוגי של ארצות הברית
* רכס הנדלר באתר הגאזט האנטארקטי של ממשלת אוסטרליה
* רכס הנדלר באתר המידע האנטארקטי של ממשלת ניו זילנד
** תצלום מאובן שהתגלה ברכס הנדלר באתר המידע האנטארקטי של ממשלת ניו זילנד

## הערות שוליים

הנדלר
הנדלר
הנדלר
קטגוריה:ערכים עם קואורדינטות
ברנרדו אספינוסה

**ברנרדו חוסה אספינוסה סוניגה** (בספרדית: **Bernardo José Espinosa Zúñiga**) הוא כדורגלן עכר קולומביאני-ספרדי ששיחק בעמדת הבלם.

## קריירת מועדונים
אספינוסה נולד בעיר קאלי לאמא ספרדייה ואבא קולומביאני ועבר בגיל עשר לעיירה הספרדית מרבייה. שיחק בצעירותו במועדון המלאגי "דוס הרמנאס סן אנדרס" ובגיל נוער עבר למועדון הבת של סביליה, סביליה אתלטיקו, תמורת 1,800 אירו. ערך את הופעת הבכורה שלו כמקצוען בעונת 2007/08 כששיחק מול מאלגה.
עונה אחר כך, כבר נרשם בסגל של סביליה אתלטיקו, אולם הספיק לרשום אך ורק 15 משחקים לפני שנפצע וסיים את העונה שבסופה גם נשרה הקבוצה לליגה השלישית. בעונת 2010/11 כבר רשם 35 משחקים, הבקיע שער אחד ועזר לקבוצתו להתברג למשחקי הפלייאוף על העלייה לליגה השנייה, אך סביליה אתלטיקו הפסידה לדפורטיבו גוודלחרה ונשארה בליגה השלישית. את הבכורה בקבוצה הבכירה עשה ב-2011 במשחק הגביע מול ריאל אוניון קלוב. סביליה ניצחה 1–6 ואספינוסה הבקיע את אחד השערים. באותה עונה אף ערך את הבכורה שלו בליגה הבכירה כאשר ב-11 במאי 2011 שיחק מול אוססונה.

בעונת 2011/2012 הושאל לראסינג סנטנדר, בה שיחק 25 משחקים וכבש שני שערים. הראשון מול ריאל סרגוסה שנתן לקבוצתו ניצחון של 0–1 והשני הגיע במשחק מול ולנסיה, גול שהישווה את תוצאת המשחק ל-2-2. בסיום העונה חזר לסביליה אבל לא שיחק בחצי הראשון של העונה וב-26 בדצמבר הושאל בשנית, הפעם לספורטינג חיחון, עד לסיום אותה עונה.

ב-26 ביוני 2013 נרכש סופית על ידי חיחון תמורת 6 מיליון אירו. עזר לקבוצה להעפיל לליגה הבכירה בעונת 2014/15 כשהיא מנצחת את ריאל בטיס. את הגול הראשון שלו בליגה הבכירה בעונת 2015/16 כבש מול גרנדה במשחק שהסתיים בתיקו 3-3. בינואר 2016 ספג פציעה קשה במשחק מול ויאריאל שבגינה נאלץ להיעדר מהמגרשים כשבעה חודשים.

בעונת 2016/17 עבר לשחק בפרמייר ליג במדי קבוצת מידלסברו ואת הבכורה ערך ב-31 בדצמבר מול מנצ'סטר יונייטד.
בתחילת עונת 2017/18 חזר לספרד כדי לשחק בז'ירונה. ב-6 ביולי 2019 הושאל לאספניול לעונה אחת.

## נבחרת לאומית
זומן לראשונה לנבחרת קולומביה לקראת משחק הידידות מול  ב-22 בפברואר 2012 במה שהיה משחקו הראשון של חוסה נסטור פקרמן כמאמן הנבחרת, אך לא השתתף במשחק. זומן גם לסגל לקראת המשחקים מול  ו במוקדמות מונדיאל 2014, אך טרם ערך את הבכורה במדים הלאומיים. זומן גם למשחקים מול  ו במוקדמות מונדיאל 2018 וכן למשחקי הידידות מול  ו אך עדיין לא רשם הופעה כשחקן הנבחרת.

## הישגים
* נבחרת לשחקן ההגנה הטוב ביותר בליגה הספרדית השנייה ב-2015.
*נבחרת לנבחרת העונה בליגה הספרדית השנייה ב-2015.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:קאלי: כדורגלנים
קטגוריה:כדורגלני סביליה
קטגוריה:כדורגלני ראסינג סנטנדר
קטגוריה:כדורגלני ספורטינג חיחון
קטגוריה:כדורגלני מידלסברו
קטגוריה:כדורגלני ז'ירונה
קטגוריה:כדורגלני אספניול
קטגוריה:כדורגלני אתלטיקו נסיונל
קטגוריה:ספורטאים זרים באנגליה
קטגוריה:קולומביאנים שנולדו ב-1989
שוש פוליאקוב

**שושנה** (**שוש**) **מישאל פוליאקוב** (נולדה ב-5 במאי 1945, כ"ג בניסן ה'תש"ה) היא שחקנית ישראלית.

## ביוגרפיה
שוש פוליאקוב נולדה לרבקה וישראל מישאל, שעלו מאפגניסטן. הייתה נשואה לישראל (פולי) פוליאקוב, חבר שלישיית הגשש החיוור. לשניים נולדו שני בנים: איתמר, מהנדס בניין ואריאל, זמר וחבר בלהקת הקספרים, ובת יעל פוליאקוב, שחקנית וקומיקאית. 

מתגוררת ברמת אביב.

## קריירה
ב-2010 השתתפה פוליאקוב, בתפקיד עצמה, בעונה השנייה של סדרת הטלוויזיה "הכל דבש", שנכתבה על ידי בתה יעל פוליאקוב. היא החליפה את השחקנית שוש עטרי אשר גילמה את נילי בעונה הראשונה, ונפטרה לאחר תום העונה הראשונה. גם בעונה השנייה זכתה הסדרה בפרס האקדמיה הישראלית לטלוויזיה (לשנת 2010) בכמה קטגוריות.

בשנת 2016 הופיעה בתפקיד מרכזי בסדרה "פוליאקובים" לצד משפחתה. בשנת 2017 עלתה העונה השנייה לסדרה ״פוליאקובים״. הסדרה זכתה בפרס האקדמיה לטלוויזיה לשנת 2016 בקטגוריית דוקו-ריאליטי, והייתה מועמדת לזכייה בפרס האקדמיה לטלוויזיה לשנת 2017.

בדצמבר 2022 החלה להשתתף באופן קבוע בתוכנית האירוח הסאטירית "מה שתגידו" לצד בתה יעל, בערוץ כאן 11.

## פילמוגרפיה

## קישורים חיצוניים

* 
* 
* 
* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:משתתפים בתוכניות מציאות ישראליות
קטגוריה:דיילות אל על
קטגוריה:דיילי אל על
קטגוריה:משפחת שלמה פוליאקוב
קטגוריה:רמת אביב: אישים
קטגוריה:ישראליות שנולדו ב-1945
קטגוריה:ישראלים שנולדו ב-1945
לורה דונלי

**לורה דונלי** (באנגלית: **Laura Donnelly**; נולדה ב-20 באוגוסט 1982) היא שחקנית צפון אירית.

## ביוגרפיה
דונלי נולדה וגדלה בבלפסט, שם למדה בבית הספר היסודי רת'מור. אחר כך עברה לגלאזגו ללמוד משחק באקדמיה הסקוטית המלכותית למוזיקה ודרמה. ב-2004 סיימה את הלימודים והופיעה בשורה של תפקידים בתיאטראות באירלנד ובסקוטלנד, לפני שעברה ללונדון שם החלה הקריירה הטלוויזיונית שלה.

הופעת הבכורה שלה על מסך הטלוויזיה הייתה ב-2005 בסדרת הדרמה "שוגר אהובתי" של ערוץ 4, בה שיחקה בשני פרקים בתפקיד מושא אהבתה של הדמות הראשית בסדרה. עוד הופיעה דונלי בסדרה הרפואית "חדר מיון", בסדרה "הקס" ובתפקיד ראשי בסרט האירי "Insatiable" מ-2008. דונלי כיכבה בדרמה "Best: His Mother's Son" של ה-BBC על חייו של הכדורגלן ג'ורג' בסט, בה גילמה את דמותה של ברברה, אחותו של בסט. בתיאטרון כיכבה במחזה "The River" מאת גֵ'ז באטרוורת' בתיאטרון רויאל קורט לצדם של דומיניק וסט ומירנדה רייסון. היא שיחקה באותו תפקיד בהפקה שהועלתה בברודוויי לצדו של יו ג'קמן.

באפריל 2018 זכתה דונלי בפרס לורנס אוליבייה לשחקנית הטובה ביותר על הופעתה במחזה "The Ferryman" מאת באטרוורת'. בשנת 2019 שיחקה בדרמה הביוגרפית "טולקין", אשר מבוסס על חייו של הסופר ג'ון רונלד רעואל טולקין.

## פילמוגרפיה
### קולנוע

### טלוויזיה

## תיאטרון
* "רומיאו ויוליה", התיאטרון הפתוח בריג'נטס פארק, יוני 2008 עד אוגוסט 2008 (בתפקיד יוליה)
* "The River", תיאטרון רויאל קורט, אוקטובר - נובמבר 2012
* "The River", תיאטרון Circle in the Square, אוקטובר 2014 - פברואר 2015
* "The Ferryman", תיאטרון רויאל קורט, אפריל - מאי 2017
* "The Ferryman", תיאטרון גילגוד, יוני 2017 - אוקטובר 2017
* *The Hills of California*, ווסט אנד וברודוויי, 2024

## פרסים ומועמדויות

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה צפון איריות
קטגוריה:שחקניות תיאטרון צפון איריות
קטגוריה:בוגרות הקונסרבטוריון המלכותי של סקוטלנד
קטגוריה:בריטיות שנולדו ב-1982
קטגוריה:בריטים שנולדו ב-1982
וסילי אלכסנדרוביץ', נסיך רוסיה

**וסילי אלכסנדרוביץ', נסיך רוסיה** (ברוסית: **Василий Александрович Романов**; 7 ביולי 1907 – 23 ביוני 1989), היה נכדו של אלכסנדר השלישי, קיסר רוסיה, ונשיא אגודת משפחת רומנוב .

## ביוגרפיה
וסילי נולד ב-7 ביולי 1907 בגטצ'ינה, לאלכסנדר מיכאילוביץ', הנסיך הגדול של רוסיה ולקסניה אלכסנדרובנה, הנסיכה הגדולה של רוסיה, בתם של אלכסנדר השלישי, קיסר רוסיה ודאגמאר, נסיכת דנמרק. אף על פי שהוא היה נכדו של אלכסנדר השלישי הוא לא קיבל את התואר "הנסיך הגדול של רוסיה", מכיוון שבקו הגברי הוא היה רק נינו של ניקולאי הראשון, קיסר רוסיה. זמן קצר לאחר לידתו נפרדו הוריו, ווסילי גדל אצל דודו ניקולאי השני, קיסר רוסיה.

לאחר המהפכה הרוסית נעצרו הוריו, אחיו וסבתו על ידי הבולשביקים והושמו במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב וסילי את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו.

בשנותיו הראשונות בגלות, חי וסילי באנגליה עם אמו. בסוף שנות ה-20 הוא היגר לארצות הברית, שם בילה את שארית חייו. וסילי התפרנס מעבודה כנער בקתה, עובד מספנה, סוכן בורסה, יינן ומגדל תרנגולות בצפון קליפורניה.

ב-31 ביולי 1931 התחתן וסילי עם הנסיכה נטליה אלכסנדרובנה גולטיסינה, בתו של הנסיך אלכסנדר גוליצין, בנו של מושל מוסקבה, ובשנת 1940 נולדה להם בתם מרינה וסיליבנה רומנובה. בשנת 1980 מונה וסילי לנשיא אגודת משפחת רומנוב לאחר מות אחיו דמיטרי אלכסנדרוביץ', נסיך רוסיה, וב-23 ביוני 1989 הוא מת בביתו בוודסייד, קליפורניה.

## אילן יוחסין

## קישורים חיצוניים

קטגוריה:שושלת רומנוב
קטגוריה:מהגרים מרוסיה לארצות הברית
קטגוריה:רוסים שנולדו ב-1907
קטגוריה:רוסים שנפטרו ב-1989
רוזה הרמן

**רוזה הרמן** (בפולנית: **Róża Herman**; 16 בינואר 1902 לודז' (האימפריה הרוסית, כיום בפולין) – 7 במרץ 1995 לודז') הייתה שחמטאית יהודייה-פולנייה בדרגת אמן בינלאומי לנשים.

## חייה
רוזה הרמן נולדה בלודז' למשפחה יהודית.

ביוני 1935 היא השתתפה באליפות הראשונה בשחמט לנשים בפולין וסיימה במקום הרביעי. באוגוסט 1935 השתתפה באליפות העולם בשחמט לנשים שהתקיימה בוורשה וסיימה במקומות 5–6.

בשנת 1937 רוזה הרמן סיימה במקום ה-6 באליפות פולין וחלקה מקומות 10–16 באליפות העולם לנשים. בשנת 1939 היא סיימה במקום השני באליפות פולין.

בשנים 1949 ו-1950 רוזה הרמן הייתה אלופת פולין בשחמט, ובשנת 1951 היא זכתה בסגנות.

באליפות האולם בשחמט לנשים 1950, שהתקיימה במוסקבה, רוזה הרמן סיימה במקום ה-16.

רוזה הרמן סיימה אוניברסיטת ורשה ועסקה ברפואה. גם בעלה היה רופא. הם שרדו את השואה. ביתם נפטרה בשנת 1944.

## קישורים חיצוניים

קטגוריה:שחמטאים יהודים פולנים
קטגוריה:אמנים בין-לאומיים לנשים
קטגוריה:רופאים יהודים פולנים
קטגוריה:ילידות 1902
קטגוריה:פולנים שנולדו ב-1902
קטגוריה:נפטרות ב-1995
קטגוריה:נפטרים ב-1995
חקובו בולבוצ'אן

**חקובו (יעקב) בולבוצ'אן** (בספרדית: **Jacobo Bolbochán**;  26 בדצמבר 1906 בואנוס איירס – 29 ביולי 1984 בואנוס איירס) היה שחמטאי יהודי-ארגנטינאי.

## קריירה
חקובו (יעקב) בולבוצ'אן השתתף פעמים רבות באליפות ארגנטינה בשחמט. ב-1931 וב-1932 הוא זכה באליפות. בשנת 1933, 1935, 1937, 1946 ו-1950 הוא זכה במקום השני.

במהלך הקריירה הוא השתתף בתחרויות בעיקר בדרום אמריקה. בשנת 1966 הוא השתתף בתחרות בינלאומית שנערכה בתל אביב.

בשנת 1965 הוענקה לו דרגת אמן בינלאומי.

## חקובו בולבוצ'אן במשחקי [[אולימפיאדת השחמט]]
בין השנים 1935 ל-1939 השתתף חקובו בולבוצ'אן ב-3 אולימפיאדות שחמט:

## קישורים חיצוניים

## הערות שוליים

קטגוריה:אמנים בין-לאומיים
קטגוריה:שחמטאים יהודים ארגנטינאים
קטגוריה:ארגנטינאים שנולדו ב-1906
קטגוריה:ארגנטינאים שנפטרו ב-1984
רולנד יעקובי

**רולנד יעקובי** (בהונגרית: **Jacobi Roland**; 9 במרץ 1893 – 22 במאי 1951) היה שחקן טניס שולחן הונגרי, אלוף העולם הראשון ביחידים (לונדון 1926), בעל 6 מדליות מאליפויות העולם, מהן 4 זהב, ביחידים, בזוגות, בזוגות מעורבים וקבוצתי. היה בין מייסדי הפדרציה הבינלאומית לטניס שולחן.

## ביוגרפיה
יעקובי נולד בבאנסקה ביסטריצה, האימפריה האוסטרו-הונגרית. עורך דין במקצועו.

### אלוף העולם הראשון בטניס שולחן ביחידים
במסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה ב-4 מדליות, 3 זהב ו-1 כסף. מדליות זהב, בטורניר ליחידים לאחר שניצח במשחק הגמר את חברו לנבחרת זולטאן מצ'לוביץ' 0-3 במערכות (12-21, 22-24, 19-21), בטורניר בזוגות ביחד עם דניאל פצ'י לאחר שניצח במשחק הגמר את זולטאן מצ'לוביץ' ובלה וון קרלינג 1-3 במערכות (15-21, 11-21, 21-19, 11-21) ובטורניר הקבוצתי ביחד עם, זולטאן מצ'לוביץ', בלה וון קרלינג ודניאל פצ'י לפני אוסטריה שזכתה בכסף ואנגליה והודו שזכו בארד. מדליית כסף, בטורניר לזוגות מעורבים ביחד עם לינדה גליסון מבריטניה לאחר שהפסידו במשחק הגמר לזולטאן מצ'לוביץ' ומריה מדניאנסקי 2-0 במערכות (21-14, 21-8).

באליפות העולם השנייה שנערכה בסטוקהולם, שוודיה בסוף ינואר 1928 הוא זכה בשתי מדליות, זהב וארד. מדליית זהב, בטורניר הקבוצתי ביחד עם שנדור גלנץ, לאסלו בלאק, זולטאן מצ'לוביץ' ודניאל פצ'י לפני אוסטריה ובריטניה ומדליית ארד בטורניר לזוגות ביחד עם זולטאן מצ'לוביץ'. בטורניר ביחידים הוא הפסיד בשלב שמינית הגמר ולא הצליח להגן על תוארו.

## קישורים חיצוניים
* Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH 

קטגוריה:שחקני טניס שולחן הונגרים
קטגוריה:הונגרים שנולדו ב-1893
קטגוריה:הונגרים שנפטרו ב-1951
זולטאן מכלוביץ'

**זולטאן מכלוביץ**' (בהונגרית: **Mechlovits Zoltán**; 1891 – 25 במרץ 1951, בודפשט) היה שחקן טניס שולחן יהודי-הונגרי, אלוף העולם השני ביחידים (סטוקהולם 1928), בעל 11 מדליות מאליפויות העולם, מהן 6 זהב, ביחידים, בזוגות מעורבים ובקבוצתי. היה בין מייסדי הפדרציה הבינלאומית לטניס שולחן.

## ביוגרפיה

מכלוביץ' נולד בבודפשט ובמסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה ב-4 מדליות, 2 זהב ו-2 כסף. מדליות זהב, בטורניר לזוגות מעורבים ביחד עם מריה מדניאנסקי לאחר ניצחון במשחק הגמר על רולנד יעקובי ולינדה גליסון מבריטניה 0–2 במערכות (14–21, 8-21) ובטורניר הקבוצתי ביחד עם, רולנד יעקובי, בלה וון קרלינג ודניאל פצ'י לפני אוסטריה שזכתה בכסף ואנגליה והודו שזכו בארד. מדליות כסף, בטורניר ליחידים לאחר שהפסיד במשחק הגמר לחברו לנבחרת רולנד יעקובי 0–3 במערכות (21-12, 24-22, 21-19) ובטורניר בזוגות ביחד עם בלה וון קרלינג לאחר שהפסיד במשחק הגמר לרולנד יעקובי ודניאל פצ'י 1–3 במערכות (21-15, 21-11, 19-21, 21-11).

### אלוף העולם ביחידים
באליפות העולם השנייה שנערכה בסטוקהולם, שוודיה בסוף ינואר 1928 הוא זכה ב-4 מדליות, 3 זהב ו-1 ארד. מדליות זהב, בטורניר ביחידים לאחר ניצחון במשחק הגמר על חברו לנבחרת לאסלו בלאק 2-3 במערכות (21-8, 21-18, 22-24, 12-21, 15-21), בטורניר בזוגות מעורבים ביחד עם מריה מדניאנסקי לאחר ניצחון במשחק הגמר על חברו לנבחרת דניאל פצ'י ואריקה מצגר מגרמניה 1–2 במערכות (21-19, 20-22, 16-21) ובטורניר הקבוצתי ביחד עם שנדור גלנץ, לאסלו בלאק, רולנד יעקובי ודניאל פצ'י לפני אוסטריה ובריטניה ומדליית ארד בטורניר לזוגות ביחד עם רולנד יעקובי לאחר שהפסידו בשלב חצי הגמר לצ'ארלס בול ופרד פרי מבריטניה 0–3 במערכות (21-14, 21-18, 21-12).

באליפות העולם שנערכה בבודפשט, הונגריה בינואר 1929 הוא זכה ב-3 מדליות, 1 זהב ו-2 ארד. מדליית זהב, בטורניר הקבוצתי ביחד עם ויקטור ברנה, שנדור גלנץ, אישטוואן קלן ומיקלוש סבדוש לאחר 9 ניצחונות וללא הפסד, לפני אוסטריה ואנגליה. מדליות ארד, בטורניר ביחידים לאחר שהפסיד במשחק חצי הגמר לחברו לנבחרת מיקלוש סבדוש 2–3 במערכות (21-18, 22-24, 22-24, 21-17, 21-13) ובטורניר זוגות מעורבים ביחד עם מריה מדניאנסקי לאחר הפסד בשלב חצי הגמר ללאסלו בלאק ומגדה גל 3-2 במערכות (21-16, 13-21, 21-18, 11-21, 21-16), ולא הצליח להגן על תואריו אלה. בטורניר זוגות עם אישטוואן קלן הם הפסידו בשלב רבע הגמר לצ'ארלס בול ופרד פרי 2–3 במערכות.

## קישורים חיצוניים
* Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH 

קטגוריה:יהודים הונגרים
קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:אלופי עולם יהודים
קטגוריה:הונגרים שנולדו ב-1891

קטגוריה:הונגרים שנפטרו ב-1951
היה לי חבר היה לי אח

"**היה לי חבר היה לי אח**" הוא שיר עברי שנכתב על ידי יורם טהרלב, הולחן על ידי יאיר רוזנבלום, ובוצע על ידי צוות הווי חיל האוויר עם הסולנית הזמרת נתנאלה.

## רקע
טהרלב כתב את השיר במהלך מלחמת יום הכיפורים, והוא הולחן על ידי יאיר רוזנבלום. השיר, העוסק בחברות ורעות, הפך למזוהה עם המלחמה.

השיר, בביצועו של צוות הווי חיל האוויר עם הסולנית נתנאלה, יצא לאור בתוכניתה "מוכרחים להמשיך לנגן" שהועלתה ב־1974.

בריאיון שנערך איתו אמר טהרלב: השיר הוקלט באווירה של אחרי מלחמת יום הכיפורים. דברים רבים נסדקו והתערערו באותה מלחמה... הוא עוסק בדבר החשוב ביותר אותו מגלות המלחמות: החברות".

במצעד הפזמונים העברי השנתי של קול ישראל לשנת תשל"ד-1974 הגיע השיר למקום השמיני.

## גרסאות כיסוי בולטות
השיר בוצע גם על ידי אמנים אחרים כשהביצועים המוכרים יותר הם של יגאל בשן, אבי פרץ שהקליט את השיר באלבום שהקדיש לשירי יאיר רוזנבלום ב-1997, ושל דודו טסה, שהקליט את השיר במסגרת אלבומו השלישי בשנת 2003.

## קישורים חיצוניים

* 
* מבחר שירים באתר האינטרנט של יורם טהרלב

## הערות שוליים

קטגוריה:שירי 1973
קטגוריה:סינגלים מ-1973
קטגוריה:שירי נתנאלה
קטגוריה:שירי להקות חיל האוויר
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יאיר רוזנבלום
קטגוריה:שירי מלחמת יום הכיפורים
קטגוריה:שירי להקות צבאיות
גרג סטנטון

**גרג ג'ון סטנטון** (באנגלית: **Greg John Stanton**; נולד ב-8 במרץ 1970) הוא פוליטיקאי אמריקאי חבר המפלגה הדמוקרטית המכהן כנציג המחוז התשיעי של אריזונה בבית הנבחרים של ארצות הברית. קודם לכן כיהן כראש עיריית פיניקס.

## ביוגרפיה
סטנטון נולד בפיניקס, בנם של פרד ומרי אן.

סטנטון זכה במלגה על שם הארי טרומן לסטודנטים המעוניינים להשתלב במגזר הציבורי וסיים תואר ראשון במדע המדינה מאוניברסיטת מרקט. לאחר מכן סיים לימודי משפטים מאוניברסיטת מישיגן. בשובו לפיניקס עבד כעורך דין בפירמות פרטיות.

בשנים 2000–2009 כיהן כחבר מועצת העיר פיניקס, לאחר מכן שימש כסגן פרקליט המדינה של אריזונה עד דצמבר 2010. ב-2011 נבחר לראשות עיריית פיניקס ונכנס לתפקידו בינואר 2012. ב-2015 נבחר לתקופת כהונה נוספת. באוקטובר 2017 הכריז כי בכוונתו להתמודד ב-2018 לבית הנבחרים של ארצות הברית. הוא גבר בבחירות על סטיב פררה מהמפלגה הרפובליקנית. ב-2020 וב-2022 נבחר לתקופת כהונה נוספות.

סטנטון נשוי לניקול והם הורים לבן ובת.

## קישורים חיצוניים

* 

* ביוגרפיה, באתר centralphoenixwomen.org
* 

קטגוריה:אמריקאים ילידי אריזונה
קטגוריה:פיניקס: אישים
קטגוריה:ראשי עיריית פיניקס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאריזונה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת מרקט
קטגוריה:בוגרי בית הספר למשפטים באוניברסיטת מישיגן
קטגוריה:אמריקאים שנולדו ב-1970
ג'וזי אייזנברג

**ג'וזי (יוסף) אייזנברג** (בצרפתית: **Josy (Yossef) Eisenberg**; כ"ד בכסלו תרצ"ד, 12 בדצמבר 1933, שטרסבורג – כ' בכסלו תשע"ח, 8 בדצמבר 2017, נורמנדי) היה רב, סופר, מפיק ובמאי טלוויזיה צרפתי, ממוצא פולני חסידי.

## ביוגרפיה
ג'וזי אייזנברג נולד בשטרסבורג במשפחה דתית לאוסקר (עובדיה) וגיטל. אביו היגר עם משפחתו מקרקוב בשנת 1895 בגיל 4. בזמן השואה התגורר בלימוז' תקופה מסוימת כמו מרבית יהודי שטרסבורג. בשנת 1943 הצליח להימלט לשווייץ ללא הוריו, שם חי עד סוף המלחמה.

למד בבית הספר עקיבא בשטרסבורג, שנוסד ונוהל על ידי בן דודו בנימין (בנו) גרוס, ולאחר מכן בבית הספר פוסטל-דה-קולאנז'. לאחר הבגרות, התחיל ללמוד בסמינר היהודי של צרפת (בית ספר להכשרת רבנים) על פי קריאתו של הרב הנרי שילי, ובמקביל למד בפקולטה לספרות באוניברסיטת פריז. קיבל הסמכה לרבנות, תואר בהיסטוריה ודיפלומה בספרות. לאחר שירותו הצבאי שימש כרב בית הכנסת של רחוב סנט-אזור בפריז. שימש גם כן כמזכירו האישי של רבה הראשי של צרפת יעקב קפלן בין השנים 1961-1964. ב-1962, עם הגירת יהודי אלג'יריה לצרפת, הציע לרב קפלן לבקש מהוועד המרכזי של הטלוויזיה הצרפתית לכונן תוכנית טלוויזיה ייעודית ליהודי צרפת, כפי שהיו קיימות עבור הקתולים והפרוטסטנטים. כך הפך הרב אייזנברג ליוצר, מפיק ובמאי של התוכנית "מקור החיים", אותה הגיש מדי יום ראשון במשך 55 שנים, עד לפטירתו. בתוכנית לימד והסביר דברים רבים ביהדות וראיין רבנים חשובים, ביניהם הרב עדין אבן ישראל שטיינזלץ. לאור הצלחת התוכנית, ב-1968 פתח תוכנית נוספת של רבע שעה בשם "תנ"ך פתוח".

אייזנברג הוא גם מחברם של ספרים רבים, חלקם עם הפילוסוף היהודי ארמנד אבקסיס, שותפו לתוכנית הטלוויזיה.

בשנת 1973, השתתף בבימוי של הסרט "רבי ז'קוב" של ז'ראר אורי.

זכה להוקרה רבה על פועלו מצד הרשויות בצרפת.
### חיים אישיים
התחתן חמש פעמים והוא אב לארבעה ילדים.

נפטר בנורמנדי בכ' בכסלו ה'תשע"ח, 8 בדצמבר 2017. נשיא צרפת עמנואל מקרון הוקיר את זכרו. נטמן בירושלים ארבעה ימים אחרי פטירתו בהר המנוחות.

## קישורים חיצוניים
* 

## הערות שוליים

קטגוריה:מנחי טלוויזיה צרפתים
קטגוריה:פריז: רבנים
קטגוריה:במאי קולנוע צרפתים
קטגוריה:תסריטאים צרפתים
קטגוריה:אישים שהועלו לקבורה בארץ ישראל
קטגוריה:יהודים הקבורים בהר המנוחות
קטגוריה:צרפתים שנולדו ב-1933
קטגוריה:צרפתים שנפטרו ב-2017
לנצ'יה רו

**לנצ'יה רו** (באנגלית: **Lancia Ro bus**) הוא אוטובוס מתוצרת יצרנית הרכב האיטלקית **"[[לנצ'יה]]"** אשר יוצר בין השנים 1952–1955.

"Lancia 3Ro"  הייתה גרסת משאיות שייצרה "לנצ'יה" בין השנים 1938-1950 והאוטובוס "לנצ'יה רו" הייתה אחת הגרסאות המאוחרות של הסדרה.

## "לנצ'יה רו"

* 32 מושבים
* 1 דלת
* הדגם יועד לנסיעות למרחקים ארוכים (נסיעות בינעירוניות)

## ראו גם
* לנצ'יה Omicron
* לנצ'יה 140

## לקריאה נוספת
* לנצ'יה רו - תמונות (ראו תמונות אוטובוס)
* ["לנצ'יה רו" - תמונות](https://www.google.co.il/search?q=Lancia+Ro+(bus))&tbm=isch&source=iu&ictx=1&fir=sdTB4AcT4vuU3M%253A%252C4yB3tJ57hROO_M%252C_&usg=__buOPn1l81pkA93qSmFo3RgXuji8%3D&sa=X&ved=0ahUKEwj81oqyo6_aAhWP_aQKHQ4nAjkQ9QEINDAD#imgrc=sdTB4AcT4vuU3M:)

## קישורים חיצוניים

* 

## הערות שוליים

רו
קטגוריה:דגמי אוטובוסים
קטגוריה:כלי רכב איטלקיים
קטגוריה:כלי רכב שהושקו ב-1952
ייז'י פליקאן

**ייז'י פליקאן** (בצ'כית: **Jiří Pelikán**; 23 באפריל 1906, הראדץ קראלובה – יולי 1984 צ'אקבוקו) היה שחמטאי יהודי-צ'כי וארגנטינאי.

פליקאן השתתף בתחרויות רבות שנערכו באירופה בשנות ה-30 של המאה ה-20. בין היתר, הוא זכה בתחרות בפראג בשנים 1935 ו-1936.

לאחר אולימפיאדת השחמט 1939, שנערכה בבואנוס איירס, פליקאן לא חזר לאירופה והשתקע בארגנטינה. הוא השתתף במספר תחרויות ולאחר קבלת אזרחות השתתף באליפות ארגנטינה בשחמט. בשנת 1956 הוא זכה בתחרות לזכר אלכסנדר אלכין. בשנים 1957 ו-1960 הוא סיים במקום השלישי באליפות ארגנטינה בשחמט. בשנת 1966 הוא זכה במקום השני באליפות ארגנטינה. הוא המשיך להתחרות עד לשנות ה-70 של המאה ה-20.

בשנת 1965 הוענקה לו דרגת אמן בינלאומי.

## ייז'י פליקאן במשחקי [[אולימפיאדת השחמט]]
בין השנים 1935 ל-1939 השתתף ייז'י פליקאן ב-3 אולימפיאדות שחמט:

## קישורים חיצוניים

## הערות שוליים

קטגוריה:אמנים בין-לאומיים
קטגוריה:שחמטאים יהודים ארגנטינאים
קטגוריה:שחמטאים יהודים צ'כים
קטגוריה:מהגרים לארגנטינה
קטגוריה:צ'כים שנולדו ב-1906
קטגוריה:צ'כים שנפטרו ב-1984
קטגוריה:ארגנטינאים שנולדו ב-1906
קטגוריה:ארגנטינאים שנפטרו ב-1984
לנצ'יה Esagamma

**לנצ'יה Esagamma** (באיטלקית: **Lancia Esagamma**) הם סדרות של משאיות כבדות ואוטובוסים מתוצרת יצרנית הרכב האיטלקית **"[[לנצ'יה]]"** אשר יוצרו בין השנים 1962–1973.

דגמי "לנצ'יה Esagamma" יוצרו על ידי "חטיבת לנצ'יה רכבים כבדים" (Lancia Veicoli Industriali) .

סך הכול יוצרו 6,648 יחידות (משאיות).

דגמי "לנצ'יה Esagamma" יוצאו לצרפת, בריטניה, גרמניה, אוסטריה, בלגיה, יון, הולנד, סלובניה ואיראן.

## דגמי משאיות "לנצ'יה Esagamma"

* 516
* 519
* 520
* 516 טורבו
* 718

## דגמי אוטובוסים
* 703 (יוצר עד שנת 1964)
* 703-08 - האוטובוס האיטלקי הראשון שנבנה מאלומיניום (יוצר בין השנים 1973-1980),
* 715 (42 נוסעים)
* 718 (יוצרו 200 יחידות)

## תמונות

קובץ:Lancia Esagamma E front3.jpg | "לנצ'יה Esagamma"
קובץ:Lancia Esagamma E front2.jpg | "לנצ'יה Esagamma"
קובץ:Lancia Esagamma E rear.jpg | "לנצ'יה Esagamma"
קובץ:Esagamma 516 trattore.jpg | "לנצ'יה Esagamma"
קובץ:Lancia Esagamma E front.jpg | "לנצ'יה Esagamma"


קובץ:Lancia 718 Oms 3051.jpg | "לנצ'יה Esagamma" - דגם 718 - אוטובוס


## ראו גם
* לנצ'יה Omicron
* לנצ'יה 140

## לקריאה נוספת
* "לנצ'יה Esagamma" - תמונות&tbm=isch&source=iu&ictx=1&fir=43qaC_tcZgflKM%253A%252CBTMpuKdG0txYEM%252C_&usg=__vFBitv2XZsbSKIflCnSsWXQaSp8%3D&sa=X&ved=0ahUKEwiGhY3wx6_aAhUMr6QKHT_wCoMQ9QEINTAG#imgrc=43qaC_tcZgflKM:)

## קישורים חיצוניים

## הערות שוליים

Esagamma
קטגוריה:דגמי אוטובוסים
קטגוריה:משאיות
קטגוריה:כלי רכב איטלקיים
קטגוריה:כלי רכב שהושקו ב-1962
עובאדה א-סאמת

**עֻבאדה א-סאמִת** (בערבית: **عبادة الصامت** 586–655; בתעתיק מדויק: **עבאדה אלצאמת**) היה אחד מבני לווייתו של מוחמד. הוא השתייך לקואליציית השבטים שכותנה האנצאר, ולחם כמעט בכל מלחמותיו של מוחמד בימי ראשית האסלאם. בהמשך, שירת א-סאמת תחת שלושת הח'ליפים הראשונים מבין הראשידון, וסייע להם במלחמות הכיבוש כנגד האימפריה הביזנטית.

המסע לכיבוש קפריסין בראשותו, הפך את א-סאמת לאחד מהמצביאים הנודעים והמצליחים ביותר בתולדות ח'ליפות הראשידון. לצד זאת, השתתף א-סאמת בלפחות שבע מערכות צבאיות בתקופת שירותו בצבא הראשידון. לאחר פרישתו, התיישב בארץ ישראל והפך לקאדי תחת שלטונו של מושל סוריה, מועאויה, ואף סייע לו בשנותיו האחרונות.

לצד שירותו הצבאי, שירת א-סאמת כמורה הלכה, מופתי ושופט, וכן פיקח על המרות הדת בקרב האוכלוסייה שחיה בשטחים שנכבשו על ידי הראשידון, והיה גם שותף בבנייתם של מספר מסגדים במצרים ובסוריה.

## קישורים חיצוניים

קטגוריה:צחאבה
קטגוריה:ילידי 586
קטגוריה:נפטרים ב-655
נונייס

קטגוריה:שמות משפחה
קטגוריה:שמות משפחה פטרונימיים
קטגוריה:שמות משפחה ספרדיים
הגיס המטכ"לי

**הגַּיִס המטכ"לי** (**גַּיִס 446**) הייתה יחידה בדרג המבצעי של צה"ל, המיועדת לפקד על יחידות בדרג האוגדה. בראש הגיס עומד קצין בדרגת אלוף.

## היסטוריה
גיס אינו יחידה פעילה בזמן שלום, ומפקד הגיס משמש בתפקיד זה בנוסף לתפקיד סדיר בצבא, כגון ראש אגף במטכ"ל. בשעת חירום או מלחמה, מקבל מפקד הגיס פיקוד מבצעי על האוגדות שבגיס שלו, ובכך מקל על מפקד הפיקוד בהפעלת הכוחות שבמרחב. ייעוד הגיס במצב כזה הוא להפעיל את הכוחות ברמה הטקטית והאופרטיבית ולשחרר את הפיקוד לעיסוק בתכנון ובאסטרטגיה.

במלחמת לבנון הראשונה פעל הגיס, כגיס צפוני, תחת פיקודו של אביגדור בן-גל, העוצבה הטקטית הגדולה ביותר ששלח צה"ל לשדה הקרב אי פעם. חודשים ספורים לפני מלחמת לבנון השנייה הוחלט על פירוק הגיס ושילוב הפונקציות שלו במטה הכללי של צה"ל ובפיקוד צפון. לפיכך לא נטל הגיס חלק במלחמה. לאחר מלחמת לבנון השנייה מונה משה עברי-סוקניק למפקד הגיס. במהלך השנים הפך הגיס מגיס המשויך לפיקוד הצפון לגיס מטכ"לי.

במאי 2025 החליט הרמטכ״ל, רא"ל אייל זמיר, להכפיף אותו תחת מפקד זרוע היבשה, אלוף נדב לוטן, כך שאחרי פרישתו של מפקד הגיס, אלוף דוד זיני, מפקד זרוע היבשה יהיה גם מפקד הגיס. ביוני 2025, עם פרישתו של זיני, הועבר הגיס לפיקודו של מפקד זרוע היבשה ובהמשך החודש הוחלט לסגור את הגיס סופית ולהקים אוגדה סדירה מתמרנת חדשה - אוגדת ההכשרות, הכפופה למפקד זרוע היבשה על סמך מפקדת הגיס.

בפברואר 2026 נסגר הגיס, וחלק מתשתיותיו ואנשיו הועברו לאוגדה 38 האחראית על בסיסי ההכשרה של זרוע היבשה. בהקמת האוגדה שותפים אנשי המילואים של הגיס.

## מפקדים

## הערות שוליים

קטגוריה:גייסות
קטגוריה:יחידות צה"ל
WDG

**WDG** (בעברית: **וודג**'; בסלנג להט"בי: קלסתר הפנים) הוא אתר חדשות ותוכן ישראלי עצמאי המיועד לקהילה הגאה בישראל, ומתמקד בעיקר בנושאים הקשורים בה ומשיקים אליה.

## היסטוריה
האתר הוקם בשנת 2015 על ידי ג'ורג' אבני, שיר נחמיאס ורעות נגר, שלושה כתבי עבר של מדור גאווה באתר החדשות mako, מתוך כוונה לייצר קול שיוצא מהקהילה, מדבר בשפתה, וקורא לפעולה.

הקמת האתר נבעה מההבנה כי .

האתר עלה לאוויר ב-24 בדצמבר 2015 בהשקה שקטה, ובחודש אפריל 2016 הושק רשמית במסיבת השקה בפאב האוויטה בתל אביב.

## אטימולוגיה
וודג' היא מילה מקובלת בסלנג הלהט"בי לתיאור קלסתר פנים. מקורו של המונח הוא מהמילה הערבית וָגְ'ה (وَجْه) שמשמעותה פנים. השם נבחר כדי לתאר את מטרתו של האתר - לשמש כבמה לקהילה הגאה ולהציג את הפנים המגוונות של חבריה וחברותיה.

סמליל האתר מורכב משילוב של שלוש שפות – אנגלית, עברית וערבית: מקור השם הוא בערבית, האות "W" היא אות אנגלית ותנועת הסגול המוצגת תחתיה היא מסימני התנועות מהשפה העברית.

## תכנים
וודג' הוא פרויקט חברתי וכל הכותבים והעורכים בו עושים זאת בהתנדבות, בהם ראשי ארגונים מהקהילה ומחוצה לה ופעילים חברתיים שונים. הוא מרכז ידיעות חדשותיות מהארץ ומהעולם בנושאים הנוגעים לקהילה הגאה, יחד עם מידע על הארגונים העוסקים בתחום, טורים אישיים ועדכונים לגבי פעילויות ברחבי הארץ שעניינן קהילת הלהט"ב בישראל. בנוסף עוסק האתר בהרחבה במאבק לזכויות הקהילה בישראל, ומפרסם עדכונים וטורי דעה בנושאים השונים הנמצאים על סדר היום הציבורי, הפוליטי והמשפטי בעניינה.

האתר עובד בשיתוף פעולה עם ארגונים והתארגנויות שונות בקהילה הגאה, והתוכן בו נוגע בתחומים מגוונים וההקשר שלהם לנושא הלהט"בי:
* מדור בריאות, הנכתב בשיתוף החברה לרפואת להט"ב של ההסתדרות הרפואית.
* מדור ארגונים, המציג את ארגוני הקהילה הגאה השונים, יעדיהם, ואפשרויות ההתנדבות בהם.
* מדור תרבות, הכולל פינות תיאטרון, מוזיקה וקולנוע המסקרות אמנים ויוצרים גאים, די ג'ייז מהקהילה הגאה, ביקורות סרטים והצגות. במסגרת המדור מתקיים מיזם בשם "ספרות גאה", הכולל חנות ספרים אינטרנטית שמציעה למכירה ספרות להט"בית במגוון ז'אנרים – שירה, סיפורת, ילדים ועיון.
* מדור ספורט, בשיתוף מועדון ספורט גאה תל אביב, המציג את קבוצות הספורט הגאות בכל רחבי הארץ ומסקר אירועי ספורט גאים בארץ ובעולם.

וודג' מקיים שיתופי פעולה רבים עם אירועים הקשורים בקהילה הגאה, ובראשם מצעד הגאווה הנערך מדי שנה בחודש יוני. בשנת 2017 היה צוות האתר שותף בהפקת קליפ הגאווה הרשמי של עיריית תל אביב-יפו, שבוצע על ידי הזמרת אישתאר.

## ראו גם
* הקהילה הגאה
* סלנג להט"בי

## קישורים חיצוניים
* 
* 
* 

## הערות שוליים

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2015
קטגוריה:עיתונות להט"ב
סטיב אדלר (פוליטיקאי)

**סטיב אדלר** (באנגלית: **Steve Adler**; נולד ב-1956) הוא עורך דין ופוליטיקאי יהודי-אמריקאי שכיהן כראש עיריית אוסטין שבטקסס.

## ביוגרפיה
אדלר נולד למשפחה יהודית בוושינגטון די. סי.

ב-1978 סיים תואר ראשון ביחסים בינלאומיים באוניברסיטת פרינסטון וב-1982 סיים לימודי משפטים באוניברסיטת טקסס באוסטין. לאחר הלימודים עבד כעורך דין בתחום זכויות האזרח, ב-1985 היה ממייסדי חברת עורכי הדין "Barron, Graham & Adler LLP". ב-1996 חבר לאליוט שפלי ושימש ראש מטהו ויועצו המשפטי בעת שכיהן בסנאט של מדינת טקסס. בשנים 2009–2014 כיהן בהנהלת שלוחת אוסטין של הליגה נגד השמצה ושימש כיושב ראש השלוחה בשנים 2009–2011. פעילות ציבורית נוספת שלו הייתה כחבר בוועד המנהל של בלט אוסטין בשנים 1999–2014 כולל כהונה כיושב ראש הוועד בשנים 2003–2005, וחבר בהנהלת עמותת "Breakthrough Austin" למניעת נשירה מלימודי התיכון וקידום לימודי השכלה גבוהה.

ב-2014 נבחר לראשות העיר אוסטין והחל לכהן בתפקיד בינואר 2015. ב-2018 נבחר לתקופת כהונה נוספת ברוב של 59%.

אדלר נשוי לדיאן והם הורים לשלוש בנות.

## קישורים חיצוניים

* אתר הבחירות
* אתר האינטרנט של סטיב אדלר
* Meet Steve Adler, Austin’s Mellow Mayor — Who’s Getting Feisty Under Trump, פורוורד, 2 באוגוסט 2017

קטגוריה:אמריקאים ילידי וושינגטון די. סי.
קטגוריה:יהודים ראשי עיריות בארצות הברית
קטגוריה:אוסטין
קטגוריה:חברי המפלגה הדמוקרטית (ארצות הברית)
קטגוריה:ראשי עיריות בטקסס
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת טקסס באוסטין
קטגוריה:אמריקאים שנולדו ב-1956
דמיטרי אלכסנדרוביץ', נסיך רוסיה

**דמיטרי אלכסנדרוביץ', נסיך רוסיה** (ברוסית: **Дмитрий Александрович Романов**; 15 באוגוסט 1901 – 7 ביולי 1980), היה נכדו של אלכסנדר השלישי, קיסר רוסיה, ונשיא אגודת משפחת רומנוב.

## ביוגרפיה
דמיטרי נולד ב-15 באוגוסט 1901 בגטצ'ינה, לאלכסנדר מיכאילוביץ', הנסיך הגדול של רוסיה ולקסניה אלכסנדרובנה, הנסיכה הגדולה של רוסיה, בתם של אלכסנדר השלישי, קיסר רוסיה ודאגמאר, נסיכת דנמרק. למרות שהוא היה נכדו של אלכסנדר השלישי הוא לא קיבל את התואר "הנסיך הגדול של רוסיה", מכיוון שבקו הגברי הוא היה רק נינו של ניקולאי הראשון, קיסר רוסיה.

לאחר המהפכה הרוסית נעצרו הוריו, אחיו וסבתו על ידי הבולשביקים והושמו במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב דמיטרי את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו.

בתחילה התגורר דמיטרי בצרפת ובאנגליה לסירוגין, אולם בסוף שנות ה-20 הוא היגר לארצות הברית, שם עבד כברוקר במנהטן. בתחילת שנות ה-30 הוא חזר לאירופה, והתיישב בביאריץ בצרפת, שם ניהל חנות של שאנל. במהלך עבודתו התאהב דמיטרי ברוזנת מרינה סרגייבנה גולנישצ'בה-קוטוזובה, בתו של הרוזן סרגיי אלכסנדרוביץ' גולנישצ'ב-קוטוזוב, שהיה מושל מחוז יאלטה לפני המהפכה. ב-25 באוקטובר 1931 התחתנו השניים בפריז, ובשנת 1933 נולדה בתם נדג'דה דמיטרייבנה רומנובה. במהלך מלחמת העולם השנייה שירת דמיטרי כקצין בצי המלכותי, ובשנת 1947 הוא התגרש מאשתו.

בשנת 1950 למד דמיטרי ייננות, ולאחר מכן מונה למנהל חברת ויסקי בלונדון. ב-20 באוקטובר 1954 התחתן דמיטרי עם שיילה צ'יזהולם, אך לא היו להם ילדים, ובשנת 1969 מתה שיילה. בשנת 1979 מונה דמיטרי לנשיא אגודת משפחת רומנוב אשר הוקמה על ידי ניקולאי רומנוביץ', נסיך רוסיה, וב-7 ביולי 1980 הוא מת בלונדון, ולאחיו וסילי אלכסנדרוביץ', נסיך רוסיה הפך לנשיא העמותה.

## אילן יוחסין

## קישורים חיצוניים

* 

קטגוריה:שושלת רומנוב
קטגוריה:מעוטרי עיטור אנדריי הקדוש
קטגוריה:מהגרים מרוסיה לצרפת
קטגוריה:מהגרים לממלכה המאוחדת
קטגוריה:קציני הצי המלכותי הבריטי במלחמת העולם השנייה
קטגוריה:רוסים שנולדו ב-1901
קטגוריה:רוסים שנפטרו ב-1980
פרנסואז סלמון

ממוזער|"'''המגורש'''" - אנדרטה מעשה ידי פרנסואז סלמון
**פרנסואז סַלמון** (בצרפתית: **Françoise Salmon**; 3 בנובמבר 1917 – 10 באוקטובר 2014) הייתה פסלת ויוצרת מדליות יהודייה-צרפתייה.

## קורות חיים
פרנסואז סלמון נולדה ב-1917 בפריז בירת צרפת. בשנים 1939-40 למדה בבית הספר הלאומי הגבוה לאמנויות היפות (בוז-אר) בעירה. בשנת 1942 נאסרה על ידי הנאצים בצרפת בשל יהדותה, וב-1943 גורשה עם אחותה למחנה אושוויץ ונכלאה במחנה-המשנה רייסקו (Rajsko). בהמשך נשלחה למחנה ראוונסבריק. לאחר השחרור ב-1945 חייתה שנה בשווייץ. ב-1947 החלה ליצור אנדרטת זיכרון לקורבנות הצרפתיים באושוויץ, שהוצבה ב-1949 בבית הקברות פֵּר לָשֵז שבפריז. אנדרטה נוספת לקורבנות השואה מעשה ידיה היא "המגורש", שהוצב ב-1965 באתר הזיכרון במחנה הריכוז נוֹיֶנגָמֶה.

נפטרה ב-10 באוקטובר 2014.

## קישורים חיצוניים

* Die Bildhauerin Françoise Salmon und ihre Plastik „Der gestürzte Häftling“  באתר הארכיון הפתוח של מחנה הריכוז נוינגמה 

## הערות שוליים

קטגוריה:פסלות צרפתיות
קטגוריה:פסלים יהודים צרפתים
קטגוריה:פסלות יהודיות
קטגוריה:יהודיות צרפתיות
קטגוריה:יהודים בשואה: צרפת
קטגוריה:אסירים במחנה הריכוז אושוויץ
קטגוריה:אסירים במחנה הריכוז ראוונסבריק
קטגוריה:ניצולי השואה: צרפת
קטגוריה:פסלים צרפתים במאה ה-20
קטגוריה:פסלים צרפתים במאה ה-21
קטגוריה:צרפתיות שנולדו ב-1917
קטגוריה:צרפתיות שנפטרו ב-2014
קטגוריה:צרפתים שנפטרו ב-2014
כריס בירקט

**כריס בירקט** (באנגלית: **Chris Birkett**, נולד ב-14 באפריל 1953) הוא מפיק מוזיקלי, טכנאי קול, גיטריסט, זמר, כותב, מלחין ופזמונאי אנגלי. שיתופי הפעולה שלו מכרו יותר מ-100 מיליון עותקים רשומים ברחבי העולם. זוכה פרס גראמי, ארבעה פרסי ג'ונו, פרס פולאריס ושלושה פרסי אמפקס הזהב .

## ביוגרפיה

בירקט נולד באלדרשוט שבאנגליה. בגיל 14 הקים את ההרכב הראשון שלו והחל לנגן במועדונים בלונדון. בגיל 21 בילה שמונה-עשר חודשים לצד הרכב "הכלב האדום של מונטנה", בגרמניה.

בירקט החל את הקריירה המוזיקלית שלו כגיטריסט של אמני ממפיס ידועים: רופוס תומאס, אן פיבלס, ג'ין נייט ומלך פלויד.

בגיל 23, הצטרף להרכב האנגלי המוצלח "אהבה נצחית" (Love Affair). לאחר מכן הצטרף ללהקת Omaha Sheriff עם טוני ויסקונטי, מנהלה של חברת התקליטים Earth Recordings, אז ויסקונטי החתים את בירקט והפך לחונך שלו. מאז הקריירה של בירקט התרחבה לכלול יצירות ללהיטים בינלאומיים רבים.

שיתף פעולה ביצירותיו עם אמנים רבים כגון: שינייד או'קונור, באפי סיינט-מארי, אליסון מויה, דקסיס מידנייט ראנרס , ראשים מדברים, הפוגס, בוב גלדוף, מל ברוקס, Mango Groove , סיידה גארט , אלן שאמפור , רנה לאקייל , סטיב ארל  ועוד.

בשנת 1993 עבר להתגורר בפריז, שם הקים אולפן הקלטות. כיום כריס מתגורר בטורונטו.

## דיסקוגרפיה
* From China To Peru
* Sonic Games
* 2003 - Geezer Garage
* 2010 - Freedom
* 2013 - Men From The Sky
* 2018 - Turning Around The Sun
* 2020 - Movie Themes: Merchant of War (עם כריס תומסון וליונל פטרסן)

## קישורים חיצוניים
* 

* פרופיל sonicbids

## הערות שוליים

קטגוריה:אמני קולומביה רקורדס
קטגוריה:מוזיקאים בריטים
קטגוריה:מוזיקאים אנגלים
קטגוריה:מלחינים אנגלים
קטגוריה:פזמונאים בריטים
קטגוריה:זמרים-יוצרים בריטים
קטגוריה:אמנים בריטים הידועים בשם במה
קטגוריה:לונדון: אישים
קטגוריה:מפיקים מוזיקליים בריטים
קטגוריה:זוכי פרס גראמי
קטגוריה:זוכי פרס ג'ונו
קטגוריה:זוכי פרס המוזיקה הבריטית
קטגוריה:אנגלים שנולדו ב-1953
סופיה שרלוטה, נסיכת שלזוויג-הולשטיין-זונדרבורג-בק

**סופיה שרלוטה, נסיכת שלזוויג-הולשטיין-זונדרבורג-בק** (בגרמנית: **Sophie Charlotte von Schleswig-Holstein-Sonderbourg-Beck**; 31 בדצמבר 1722 - 7 באוגוסט 1763), הייתה אמו של פטר הראשון, הדוכס הגדול של אולדנבורג.

## ביוגרפיה
גאורג לודוויג נולדה ב-31 בדצמבר 1722 בהמבורג, לפרידריך וילהלם השני, דוכס שלזוויג הולשטיין-זונדרבורג-בק ולאורסולה אנה, רוזנת העיר דוהנה-שלודין-קארווינדן, בתם של כריסטופר הראשון, רוזן העיר דוהנה-שלודין ומריה פרדריקה, רוזנת העיר דוהנה. ב-25 בינואר 1738 התחתנה סופיה שרלוטה בקניגסברג, עם בן משפחה רחוק, אלכסנדר אמיל דה דוהנה-שלוביטן, אולם הוא נהרג ב-30 בספטמבר 1745 בקרב סור במהלך מלחמת הירושה האוסטרית.

ב-1 בינואר 1750 התחתנה סופיה שרלוטה עם גאורג לודוויג, נסיך הולשטיין-גוטורפ, ממנו נולדו לה 3 ילדים. בשנת 1762 הצטרף גאורג לודוויג לצבא האימפריה הרוסית, ולאחר הדחת פיוטר השלישי, קיסר רוסיה בידי אחייניתו יקטרינה השנייה, קיסרית רוסיה, הועלה גאורג לודוויג לדרגת גנרל-פלדמרשל.

ב-7 באוגוסט 1763 מתה  סופיה שרלוטה בהמבורג, ובדיוק חודש לאחר מכן ב-7 בספטמבר מת בעלה גאורג לודוויג בקיל.

## משפחתה
ב-1 בינואר 1750 התחתנה סופיה שרלוטה עם גאורג לודוויג, נסיך הולשטיין-גוטורפ, ממנו נולדו לה 3 ילדים:
* פרידריך מהולשטיין-גוטורפ (1751–1752).
* וילהלם מהולשטיין-גוטורפ (1753–1772).
* פטר הראשון, הדוכס הגדול של אולדנבורג (1755–1823).

## אילן יוחסין

## קישורים חיצוניים

* סופיה שרלוטה, נסיכת שלזוויג-הולשטיין-זונדרבורג-בק

קטגוריה:נסיכות גרמניות
קטגוריה:ילידות 1722
קטגוריה:נפטרות ב-1763
Into the Groove

"**Into the Groove**" (בעברית: "**לְתוֹךְ הַקֶּצֶב**") הוא סינגל של הזמרת-יוצרת האמריקאית מדונה מתוך אלבומה השני *[[Like a Virgin]]*. השיר יצא כסינגל מתוך המהדורה המחודשת של האלבום ב-15 ביולי 1985. השיר הוא שיר הנושא של הסרט "סוזאן סוזאן" (1985), בו כיכבה מדונה בעצמה.

ההשראה של מדונה מאחורי השיר הייתה רחבת הריקודים, והיא כתבה את זה בזמן שצפתה באדם פורטוריקני נאה, על המרפסת שלה. בתחילה כתבה עבור חברה מארק קמינס, אך מאוחר יותר החליטה להשתמש בו בתור שיר הנושא של הסרט שלה "סוזאן סוזאן".

## ניתוח מוזיקלי והצלחה
מבחינה מוזיקלית השיר מורכב ממכשור סינתיסייזרים ותופים שהופקו בצורה מכנית. מבחינה ווקאלית קולה של מדונה עולה ויורד במהלך השיר, כאשר בחלקים מהשיר הוא נשמע גבוה ובחלקיו האחר הוא נשמע נמוך יותר. מבחינה לירית השיר עוסק בהזמנת אדם לרחבת הריקודים אם כי ישנם גם רמיזות מיניות בשיר.

השיר זכה לביקורות חיוביות על ידי מבקרי מוזיקה וסופרים אשר לעיתים קרובות כינו אותו "הרומן הגדול הראשון של מדונה".

השיר זכה להצלחה מסחרית, והגיע לראש המצעדים באוסטרליה, בלגיה, אירלנד, איטליה, יפן, הולנד, ניו זילנד, ספרד והממלכה המאוחדת, שם הוא היה אחד משיריה הראשונים שהגיעו למקום הראשון. בארצות הברית, השיר היה זמין רק בתור בי-סייד של השיר "Angel" ולכן הוא לא נכנס למצעד הרשמי של המדינה. בסוף שנות ה-80 של המאה ה-20, "Into the Groove" זכה בתואר "שיר המחול של העשור" על ידי מגזין בילבורד.

## ביקורות
### רשימות כל הזמנים

## וידאו קליפ
הווידאו קליפ לשיר הורכב מקטעים מתוך הסרט. מדונה ביצעה את השיר ברוב סיבובי ההופעות שלה. במהלך השנים השיר זכה למספר קאברים ביניהם של הזמרת דני מינוג.

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:שירי 1984
קטגוריה:סינגלים מ-1985
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סטיבן בריי
קטגוריה:שירים שהופקו על ידי מדונה
קטגוריה:שירים שהופקו על ידי סטיבן בריי
קטגוריה:שירים מסרטי קולנוע
קטגוריה:שירים על מוזיקה
קטגוריה:שירים על מיניות
קטגוריה:שירים על ריקודים
קטגוריה:שירים עם כפל לשון
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
שקופיה לוקה

**שקופיה לוקה** (בסלובנית: ; בגרמנית: **Bischoflack**, בישופלאק) היא עיירה בצפון-מערב סלובניה באזור קרניולה עילית. העיירה היא אחד היישובים שהוקמו בימי הביניים בסלובניה המשמשים מוקד משיכה לתיירים.

## גאוגרפיה
שקופיה לוקה שוכנת בצפון-מערב סלובניה, כ-26 קילומטר מעיר הבירה ליובליאנה, בגובה של 354 מטר. העיירה יושבת על מפגש הנהרות Poljane Sora ו-Selca Sora. על רמה מעל העיר ניצב מבצר לוקה שנבנה בשנת 1202 ובתוכו כיום מוזיאון.

בשנת 2013 התגוררו בעיירה כ-12,000 תושבים.

## מקור השם
שקופיה לוקה הוזכרה לראשונה בשם "לונקה" על פי יישוב סמוך בשם "סטארה לוקה", ונודעה בשמות נוספים: לוקה, לאק ובישופלקה. את שמה הנוכחי קיבלה בשנת 1274. השם לוקה, פירושו הוא "אזור דשא רטוב ליד מים". מאחר שהיו קיימים מספר יישובים בשם לוקה בסלובניה, התווספה לשם התחילית "שקופיה". פירוש השם "שקופיה לוקה" הוא "כרי הדשא של הבישוף".

## היסטוריה
### היסטוריה קדומה
שמאל|ממוזער|250px|המבצר בשקופיה לוקה
העיר הוענקה על ידי אוטו השני, קיסר האימפריה הרומית הקדושה לבישופים של פרייזינג. תושבי העיר היו סלובנים וגרמנים שעסקו במלאכות שונות ובמסחר. מבצר וצריח נבנו מעל העיר למטרות הגנה והפכו מאוחר יותר למקום מושבו של המושל של הבישוף, במאה ה-11 וה-12. הקיסר אוטו השלישי העניק לבישופים את הזכות להוציא מטבע ולגבות מכסים. שקופיה לוקה תועדה לראשונה כבעלת זכויות שוק בשנת 1248, וכבעלת זכויות עיר בשנת 1274.

סביב העיר נבנתה חומה במאה ה-14. ב-1457 הדוכס יאן ויטובץ פלש בעיר והעלה אותה באש. ב-1476 הותקפה העיר על ידי העות'מאנים. בתקופה זו סבלה העיר ממגפה ודליקות.

מרידות של איכרים התרחשו בשנים 1488, 1492 ו-1515. ב-1511 נהרסה העיר ברעידת אדמה שמוקד הרעש שלה היה באזור. העיר שוקמה מחדש במהרה הודות למאמצים של הבישוף פיליפ.

בשנים 1660 ו-1698 נפגעה שקופיה לוקה קשות כתוצאה מדליקות שפרצו בה.

### העת החדשה המאוחרת
לקראת סוף המאה ה-18 תושבי העיר עברו לגור מחוץ לחומות כיוון שהעיר גדלה במהרה. בשנת 1894 הוארו לראשונה רחובות העיר באמצעות נורות חשמל.

### במלחמת העולם השנייה
שקופיה לוקה נכבשה על ידי כוחות איטלקיים ב-13 באפריל 1941. שלושה ימים לאחר מכן השלטון ביישוב עבר לידי גרמניה הנאצית. כחודש לאחר מכן נעצרו תושבים ראשונים במקום על ידי הגסטאפו, ולאחר מכן 26 משפחות גורשו לסרביה. במהלך המלחמה פעלו באזור יחידות של פרטיזנים כנגד הגרמנים. בפברואר 1944 ירו הכוחות הגרמנים ב-50 בני ערובה לאחר שחייל גרמני נהרג על ידי כוחות ההתנגדות. לאחר המלחמה שימש המבצר בעיירה כמחנה שבויים וכבית חולים צבאי. העיירה קיבלה בעלות על המבצר ב-1959.

## לאחר מלחמת העולם השנייה
שקופיה לוקה הייתה לאחר המלחמה חלק מהרפובליקה הפדרלית הסוציאליסטית של יוגוסלביה. ב-1987 הוכרזה כאתר בעל ערך תרבותי. משנת 1991 לאחר שסלובניה הכריזה על עצמאותה, שקופיה לוקה היא חלק ממדינת סלובניה.

## ערים תאומות
* 
* 
* 
* 

## קישורים חיצוניים

* 
* אתר skofjaloka.info
* welcome to skofja loka ,a picture pergfect medieval town in northwestern slovenia
* To Škofja Loka - Between the Medieval Sights באתר The Slovenia Times, 11 בינואר 2012

## הערות שוליים

קטגוריה:סלובניה: ערים
קטגוריה:עיירות
קבר קנדי

350px|ממוזער|שמאל|חלקת הקבר, 2007
**קבר קנדי** (באנגלית: **John Fitzgerald Kennedy Gravesite**) הוא חלקת הקבר של נשיא ארצות הברית ה-35 ג'ון פיצג'רלד קנדי, אשתו הגברת הראשונה ג'קלין ושניים מילדיהם. החלקה ממוקמת בבית הקברות הלאומי ארלינגטון שליד וושינגטון די. סי. זהו אחד מן האתרים המתוירים ביותר בבית הקברות.

קנדי והנשיא ה-27 ויליאם הווארד טאפט הם שני נשיאי ארצות הברית היחידים שנקברו בבית הקברות ארלינגטון.

## תולדות האתר
הנשיא קנדי נרצח בדאלאס שבטקסס ב-22 בנובמבר 1963. ארונו הוטס לבירה וושינגטון וב-25 בנובמבר נערכה לו הלוויה ממלכתית שבה נקבר בבית הקברות ארלינגטון. הוא נקבר בחלקה לרגלי בית ארלינגטון, המשקיפה אל גשר הזיכרון שעל נהר הפוטומק ואל אנדרטת לינקולן ונופה של וושינגטון. החלקה נבחרה על פי מה שהייתה ככל הנראה משאלתו של קנדי והבחירה אושרה על ידי אלמנתו ביום שלפני ההלווייה. לפי בקשת ג'קלין קנדי הותקן בחלקה כבר לקראת ההלוויה לפיד אש תמיד, שהודלק על ידה.

מיד לאחר ההלוויה הוקפה חלקת הקבר בגדר עץ לבנה. ב-4 בדצמבר נקברו לשני צידיו של קנדי שניים מילדיו שהיו קבורים ברוד איילנד ובמסצ'וסטס - בת שמתה ברחם אמה ובן, פטריק, שמת בגיל יומיים.

בשלוש השנים הראשונות לאחר הרצח ביקרו באתר הקבר של קנדי 16 מיליון מבקרים. בעקבות גודש המבקרים באתר הסכימו רשויות בית הקברות ומשפחת קנדי כי יש להקים לו חלקת קבר מוסדרת יותר, שמיקומה נקבע למטרים מעטים ממקומה של החלקה המקורית. ארונות קנדי וילדיו הועברו מהחלקה המקורית וב-14 במרץ 1967, לאחר שתי שנות בנייה של החלקה הקבועה, הובאו בה לקבורה. למחרת נערך טקס חנוכת האתר הרשמי. החלקה הקבועה תוכננה על ידי האדריכל ג'ון קרל ורנק (John Carl Warnecke), חבר ותיק של הנשיא.

ג'קלין קנדי הובאה לקבורה לצד בעלה לאחר מותה בשנת 1994.

## האתר
250px|ממוזער|שמאל|אחד המשפטים מנאום ההשבעה של קנדי, החרותים על מעקה הרחבה שמתחת לחלקת הקבר
חלקת הקבר מצויה בתוך רחבה מלבנית מוקפת גדר שיחים, הניצבת בטבורו של המדרון המשתפל מבית ארלינגטון שבבית הקברות הלאומי. הרחבה מרוצפת בשיש לבן ובתוכה משתרע מלבן מרוצף אבן המוקף בגדר שרשרת. המלבן, המרוצף באבני גרניט מקייפ קוד שבמדינתו של קנדי מסצ'וסטס, משמש כמצבה הקבוצתית של הנשיא ובני משפחתו. על גבי אבני הגרניט קבועים ארבעה לוחות שחורים אופקיים, הנושאים את סימן הצלב ואת שמותיהם ומועדי לידתם ומותם של בני המשפחה. במרכז קבועים הלוחות הנושאים את שמות קנדי ואשתו, ומשני צידיהם לוחות קטנים יותר, הנושאים את שמות ילדיהם. במרכז מחציתו העליונה של מלבן הגרניט ניצבת כיפת אבן ובה קבועה אש התמיד.

גרם מדרגות רחב מעפיל אל החלקה מרחבה אובלית גדולה הממוקמת מתחתיה. על גבי גדר הבטון של הרחבה האובאלית, ממול לגרם המדרגות, חרותים משפטים מתוך נאום ההשבעה של קנדי משנת 1961.

אחיו של קנדי, רוברט, שנרצח בשנת 1968, קבור בקרבת החלקה, מעט מדרום לה. אחיהם, אדוארד, שמת ב-2009, נקבר בקרבת קברו של רוברט. על שני הקברים ניצבים צלבי עץ לבנים פשוטים ובקרבתם לוחות אופקיים הנושאים את פרטיהם.

## קישורים חיצוניים

* ג'ון פיצג'רלד קנדי, באתר בית הקברות הלאומי ארלינגטון
* March 14, 1967: JFK’s body moved to permanent gravesite, מאתר ערוץ ההיסטוריה, מאורכב באתר Wayback Machine

## הערות שוליים

קנדי
קטגוריה:ג'ון פ. קנדי
קטגוריה:בית הקברות הלאומי ארלינגטון
קטגוריה:אנדרטאות בבית הקברות הלאומי ארלינגטון
קטגוריה:ג'קלין קנדי-אונאסיס
מרדכי איש-שלום (תל אביב)

ממוזער
**מרדכי איש-שלום (פרידמן)** (1897 – 1960) היה יו"ר הוועד הארצי לשקל, מייסד ועד הקהילה בתל אביב, יו"ר ועדת הבחירות לקונגרסים הציונים, מייסד תא המשפט ההסתדרותי, מקים התא הראשון של משען בתל אביב, ומנהל הסניף התל אביבי של פניקס, וינה.

## קורות חיים
מרדכי איש שלום נולד בשם מרדכי פרידמן בפינסק שהייתה אז מסופחת לאימפריה הרוסית, בן בכור לרבי יהודה ופרידה איש-שלום (פרידמן). בהיותו בן למשפחה ציונית, היה פעיל בילדותו באגודת "פרחי ציון". בתחילת 1914, עלה לארץ ישראל והחל ללמוד בבית הספר החקלאי בפתח תקווה בהנהלת ד"ר פיקהולץ. במהלך מלחמת העולם הראשונה גלה מפתח-תקווה עם שאר תלמידי בית הספר, שסבלו בגלות מרעב וקשיים אחרים.

לאחר המלחמה התיישב בשנת 1919 ביפו. בשנת 1920 יצא לפינסק והעלה את כל משפחתו לארץ ישראל. ביתו היה פתוח תמיד לסיוע לבני עירו פינסק שעלו לארץ ישראל.

עם הקמתו של ועד הצירים צורף לצוות עובדיו כמבקר חשבונות. אחר כך שימש כמנהל בנק למלאכה (שהוקם על ידי מרכז בעלי מלאכה), וסגן מנהל בנק הלוואה וחסכון שנוסד אז בתל אביב. הוא מונה על ידי זליג ויצמן למנהל הסניף התל אביבי של חברת הביטוח פניקס, וינה, אף על פי שהיה אז איש צעיר. התמוטטות החברה בשנת 1936, שנישלה מחסכונותיהם רבים מבני היישוב, זעזעה מאוד את איש-שלום, והוא התייסר בייסורי מצפון על שמכר לבני היישוב פוליסות ביטוח של החברה.

ממוזער|כינוס של ועד השקל העברי. מרדכי איש-שלום, יו"ר הוועד, יושב רביעי מצד ימין
איש-שלום היה פעיל ציבור, חבר בית משפט השלום העברי וממייסדי ועד הקהילה בתל אביב.

הוא יסד את תא המשפט ההסתדרותי ליד מועצת פועלי תל אביב, הקים את התא הראשון של "משען" בת"א והקים את ארגון הצרכניות למחוסרי העבודה. בשנת 1942 היה אחד מ-132 חברי בית הדין העליון של ההסתדרות.

איש-שלום היה מזכיר ועדת הבחירות לעיריית תל אביב בשנת 1925 וחבר בוועדת הבחירות לאספת הנבחרים.

בשנות ה-30 היה יושב ראש הוועד הארצי לשקל שבו פעל שתים עשרה שנה, והיה חבר בוועדה הראשית לבחירות לקונגרסים הציוניים שניהלה בתקופתו חמש מערכות בחירות.

ע. אורי כתב עליו: "וזכורני את התסיסות הרבות שהיו בבחירות לקונגרסים, בייחוד לפני הקונגרס הי"ח. לאחר רצח ארלוזורוב נדמה היה כי עוד מעט תתפוצץ המסגרת הארגונית לביצוע הבחירות כפי שקרה אחרי כן בקונגרס עצמו. והוא, (מרדכי איש-שלום) ברוחו השקטה, בדבריו השקולים, בטון קולו המתון ובסיועם הרב של חבריו שפעלו אתו, שיככו את הסערות, עקפו את המכשולים והביאו לתוצאות רצויות של הבחירות שצוינו לשבח על יד ביה"ד של הקונגרס והקונגרס עצמו".

בשנת 1933 בתקופת עליית הנאצים לשלטון בגרמניה, הוא מונה למנהל הסניף התל אביבי של המגבית למען יישוב יהודי גרמניה בארץ ישראל.

איש שלום נפטר ב-24 באוגוסט 1960 ונקבר בבית העלמין קריית שאול. הוא הותיר אחריו את אשתו, אסתר איש-שלום לבית רבינוביץ ובתו חמודה איש-שלום (מר-חיים). אחיו הוא פרופ' מיכאל איש-שלום. בתו הצעירה, תחיה, נפטרה בגיל 18.

## לקריאה נוספת
* ספר העלייה השנייה – אלבום, הוצאת 'תרבות וחינוך', ועדת המפקד לעליה השנייה, 1967, עמ' 28

## קישורים חיצוניים
*
*

## הערות שוליים

קטגוריה:אנשי העלייה השנייה
קטגוריה:שופטי בית משפט השלום העברי
קטגוריה:תל אביב-יפו: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1897
קטגוריה:ישראלים שנפטרו ב-1960